5. ΑΝΑΓΚ. ΝΟΜΟΣ της 20/24 Ιαν. 1936 Περί των σχολείων της Φιλεκπαιδευτικής Εταιρείας. Άρθρ.1.-Η λειτουργία των Παιδαγωγικών Ακαδημιών, ας δικαιούται να ιδρύση η Φιλεκπαιδευτική Εταιρεία, κατά το άρθρ. 14 του Νόμ. 5802 «περί ιδρύσεως Παιδαγωγικών Ακαδημιών», άρχεται από του σχολικού έτους 1936 έως 1937. Κατ’ εξαίρεσιν, επιτρέπεται η εγγραφή εις εκάστην τάξιν της εν Αθήναις λειτουργούσης Παιδαγωγικής Ακαδημίας της Φιλεκπαιδευτικής Εταιρείας πλειόνων των 40 μαθητριών, εφόσον αι πέραν του αριθμού τούτου προέρχονται εκ του εν τη αλλοδαπή Ελληνισμού. Εάν δε ο αριθμός των εγγραφεισών είς τινα τάξιν εν γένει υπερβαίνη τας 50, η Φιλεκπαιδευτική Εταιρεία υποχρεούται να διαιρή την οικείαν τάξιν εις δύο τμήματα, άτινα εν ουδεμιά περιπτώσει δύνανται να υπερβώσι τα δύο. Τα εις τα Διδασκαλεία της Φιλεκπαιδευτικής Εταιρείας προσηρτημένα νυν Πρότυπα Δημοτικά Σχολεία θεωρούνται από της λήξεως της λειτουργίας των Διδασκαλείων προσηρτημένα εις τας οικείας Ακαδημίας. Άρθρ.2. Καταργήθηκε από την παρ. 5 άρθρ. 34 Νόμ. 1824/1988, ΦΕΚ-Α-296 (τομ. 32, σελ. 116,375. Για δε την επιλογή των Διεθυντών-Υποδ/ντών των άνω Σχολείων βλέπε ρύθμιση στις παρ. 1-3 άνω άρθρ. 34 Νόμ. 1824/1988 (τόμ. 32, σελ. 116,375). Άρθρ.3.-Επιτρέπεται εις την Φιλεκπαιδευτικήν Εταιρείαν να ορίζη προαιρετικόν μάθημα εν τοις Σχολείοις αυτής και ετέραν τινά ξένην γλώσσαν, πλην της υποχρεωτικής Γαλλικής. Χάριν δε της αρτιωτέρας διδασκαλίας της ξένης γλώσσης, επιτρέπεται η ελάττωσις των ωρών των υποχρεωτικών φιλολογικών και ιστορικών μαθημάτων, εν γένει, προτάσει του Διοικητικού Συμβουλίου της Εταιρείας και εγκρίσει του Εκπαιδευτικού Συμβουλίου. Άρθρ.4.-Τα εν Αθήναις και εν Πάτροις λειτουργούντα Γυμνάσια της Φιλεκπαιδευτικής Εταιρείας αναγνωρίζονται ως ισότιμα προς τα του Κράτους από της ιδρύσεως αυτών. 